**LĒMUMS**

Liepājā

|  |  |
| --- | --- |
| 2023. gada 19. oktobrī | Nr.361/11  (prot. Nr.11, 27.§) |

Par starpgabalu (Alejas iela 27A,

Liepāja)

Izskatot Liepājas pilsētas pašvaldības iestādes “Liepājas pilsētas būvvalde” 2023. gada 17. maija izziņu Nr.417/2.3. “Par starpgabalu (Alejas iela 27A, Liepāja)” (turpmāk – Būvvaldes izziņa), Liepājas valstspilsētas pašvaldības dome konstatē:

Būvvaldes izziņā norādīts, ka zemesgabala Alejas ielā 27A, Liepājā platība ir mazāka par Liepājas pilsētas teritorijas plānojumā paredzēto minimālo apbūves gabala platību un tam nav iespējams nodrošināt pieslēgumu koplietošanas ielai, tādējādi saskaņā ar Publiskas personas mantas atsavināšanas likuma 1. panta 11. punktu tas uzskatāms par starpgabalu.

Nekustamais īpašums Alejas ielā 27A, Liepājā (kadastra numurs 17000360385), kas sastāv no zemes vienības (kadastra apzīmējums 17000360385) 113 kv.m platībā, reģistrēts Liepājas pilsētas zemesgrāmatas nodalījumā Nr.100000690836 uz Liepājas valstspilsētas pašvaldības vārda. Uz zemes vienības atrodas vidi degradējoša, nenoskaidrotas piederības Nekustamā īpašuma valsts kadastra informācijas sistēmā pirmsreģistrēta būve – garāža.

Ar Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 18. septembra lēmumu (sēdes protokols Nr.16) konceptuāli atbalstīta zemesgabala – starpgabala Alejas ielā 27A, Liepājā – pārdošana atklātā izsolē kopā ar uz tā esošo būvi.

Ņemot vērā minēto, pamatojoties uz Publiskas personas mantas atsavināšanas likuma 1. panta 11. punkta a) apakšpunktu, 3. panta pirmās daļas 2. punktu un 3. panta otro daļu, 4. panta pirmo un otro daļu, 5. panta piekto daļu, likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta otrās daļas 6. punktu, Pašvaldību likuma 10. panta pirmās daļas 16. punktu un Liepājas pilsētas teritorijas plānojumu, kurš apstiprināts ar Liepājas pilsētas domes 2012. gada 16. februāra lēmumu Nr.74 “Par Liepājas pilsētas teritorijas plānojuma un vides pārskata apstiprināšanu” un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10) un pastāvīgās Finanšu komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Noteikt, ka zemesgabals Alejas ielā 27A, Liepājā (kadastra apzīmējums 17000360385) 113 kv.m platībā ir starpgabals.

2. Nodot atsavināšanai Liepājas valstspilsētas pašvaldības īpašumā esošu nekustamo īpašumu, zemesgabalu (starpgabalu) 113 kv.m platībā Alejas ielā 27A, Liepājā (kadastra Nr.17000360385), pārdodot to izsolē.

3. Noteikt, ka maksājumi par lēmuma 1. punktā minēto Liepājas valstspilsētas pašvaldības nekustamo īpašumu ir 100% *euro*.

4. Uzdot Liepājas pilsētas pašvaldības iestādei “Nekustamā īpašuma pārvalde” veikt visas nepieciešamās darbības lēmuma 2. punktā minētā nekustamā īpašuma atsavināšanas procesa nodrošināšanai.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei | |